gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt gl gl pt gl gl gl gl gl gl es gl gl gl gl gl gl gl gl gl gl gl gl gl gl gl gl gl gl gl pt gl gl gl gl gl pt gl gl gl gl gl fr en gl ceb en gl ca gl gl gl gl gl en pt ca gl gl
Salman Rushdie respira sen ventilación asistida e recupera a fala - G24
O IPC baixa ao 9 % no mes de setembro
A Fiscalía acusa de intento de asasinato o detido por acoitelar a Salman Rushdie
É  probable que o escritor perda un ollo
O autor do libro Os versos satánicos xa fora ameazado de morte por unha fatwa do Goberno iraniano
Haidi Matar, canda o seu avogado, durante a comparecencia no xulgado de Chautauqua
G24.gal 12/08/2022 19:26 Última actualización 14/08/2022 10:09
O detido polo acoitelamento de Salman Rushdie foi acusado de intento asasinato e segue detido sen fianza, informou a oficina do fiscal do condado de Chautauqua, onde recibiu o ataque o autor o venres.
A Hadi Matar, de New Jersey, de 24 anos, impútanlle cargos de intento de asasinato e asalto. As axencias policiais estatais e federais traballan para coñecer a planificación e preparación do ataque e para determinar se se presentan acusacións adicionais.
O escritor Salman Rushdie, atacado nun acto no que participaba en Chautauqua (norte do estado de Nova York) foi intervido cirurxicamente tras a brutal agresión que sufriu cando ía dar unha conferencia. Recibiu varias puñaladas no pescozo e no abdome.
Ten o fígado está danado, sufriu danos nos nervios dun brazo e pode perder un ollo. Nas últimas horas Rushdie xa foi desconectado do respirador e pode falar.
Mentres, as forzas de seguridade identificaron o atacante, xa detido. O agresor é Hadi Matar, un mozo de Nova Jersey, que en varias ocasións amosara a súa simpatía por Irán.
Precisamente, un dos xornais iranianos con maior difusión, Kayhan,  identificado cos sectores máis conservadores, eloxiaba hoxe o ataque contra Rushdie, ao que cualificaba de "apóstata e vicioso".
A Casa Branca condenou o ataque. O asesor de Seguridade Nacional, Jake Sullivan, afirmou que "o ataque a Salman Rushdie é espantoso". "Todos estamos rezando pola súa pronta recuperación e estamos agradecidos polos bos cidadáns e socorristas por axudalo con tanta rapidez", escribiu Sullivan en Twitter.
O autor indo-británico foi ameazado de morte en 1989 por unha fatwa (decreto relixioso) do Goberno iraniano pola súa obra Os versos satánicos, o que o obrigou a pasar anos na clandestinidade.
Localizan o primeiro manuscrito orixinal de Cela, un poemario de 1936
A policía paraliza unha carreira ilegal en Cecebre que remata con seis denuncias e un xuízo rápido
Investigan as causas da explosión nun local de reparación de patinetes en Vilagarcía
Cae a fachada dunha casa na Cañiza
Contido con Xeográficas Mundo .
Suecia detecta unha segunda fuga de gas no Nord Stream 2
O furacán Ian está golpeando Florida con efectos devastadores
O furacán Ian chega a Florida reforzado e sendo un dos máis potentes da historia
O Consello de Seguridade da ONU debaterá a fuga do Nord Stream este venres
Síguenos en redes sociais
Aviso legal e Política de Privacidade